Ա. Մխիթարյանը, ներկայացնելով հայ երիտասարդության առջև ծառացած ներկա հիմնական մարտահրավերները, վստահեցրեց, որ բոլորիս գործունեության նպատակը պիտի լինի ունենալ հզոր, ուժեղ, հպարտ Հայաստան, մասնակցել նրա շենացմանը և ապա ստեղծել բոլոր պայմանները, որ հայը Սփյուռքում կարողանա հայ մնալ: Զեկույցում անդրադարձ եղավ Հայոց ցեղասպանության ճանաչման, դատապարտման ու հետևանքների վերացման, ղարաբաղյան հիմնախնդրի լուծման սկզբունքների, հունգարա-ադրբեջանական վերջին տխրահռչակ դիրքորոշման դեմ հայկական սփյուռքի համախմբման, հայ երիտասարդության կազմակերպման ու միավորման, Հայրենիք-Սփյուռք գործակցության զարգացման խնդիրներին: Հանգամանորեն ներկայացվեցին երիտասարդության համար ՀՀ սփյուռքի նախարարության կողմից իրականացվող և 2013 թվականի ընթացքում իրականացվելիք բոլոր ծրագրերը: